Thaarumaaru Thakkaali Soru making Video - Cine Punch
Thaarumaaru Thakkaali Soru Song Making Video | Veera Sivaji
Here is the making video of Thaarumaaru Thakkaali Soru song from Veera Sivaji. Music composed by D. Imman.
Starring : Vikram Prabhu, Shamlee
Lyricists : Yuga Bharathy, Arun Raja Kamaraj, Rokesh, Aravi
Related Itemstamil cinema newsThaarumaaru Thakkaali Soru making VideoThaarumaaru Thakkaali Soru SongThaarumaaru Thakkaali Soru song makingThaarumaaru Thakkaali Soru song making videoVeera Sivaji - Thaarumaaru Thakkaali Soru Making Video
Kamal Haasan Admitted in Hospital for Leg Fracture
Chikka Mukka Video Song | Paisa Tamil Movie Luisteraar pak Rian oor uitlatings oor God | Netwerk24
Deur Charlea Sieberhagen 13 Mei 2016 11:07
Sosiale media is aan die gons oor ’n uitlating van die radio-omroeper Rian van Heerden op Jacaranda FM.
Rian van Heerden Foto: Mary-Ann Palmer
Van Heerden het Woensdagoggend op die ontbytprogram, The Complimentary Breakfast, oor die land se eerste gay rugbyspan, die Jozi Cats, gepraat en talle luisteraars het negatiewe kommentaar daaroor gelewer op die program se Facebook-blad.
Van Heerden het op die lug daarop reageer: “Enige God, en ek gee nie om of hy agt arms het en of hy ’n boom is nie; ek gee nie om wie jy aanbid nie, enige God wat mense oordeel oor hoe hulle gebore is en oor wie hulle gebore is, is nie werd om gedien te word nie,” het Van Heerden teen die agtergrond van orrelmusiek gesê.
“En ek staan by daardie stelling.”
Van Heerden is Vrydagoggend verder in die sosiale media aangevat nadat ’n luisteraar se video soos ’n veldbrand versprei het.
Die luisteraar, ene Johan Frederik Lee, het ’n video met ’n selfie-stok geneem waar hy ’n beroep doen op Jacaranda FM om “onmiddellik” van Van Heerden ontslae te raak. Hy het die video in die sosiale media gedeel.
“Hy vat sy persoonlike issues wat hy het oor sy seksuele oriëntasie, wat hy by almal wil afsmeer as aanvaarbaar. En dan gaan spreek hy goed op ’n radiostasie soos vanoggend. Enige God, of ’n god, wat nie gay mense aanvaar nie, is nie waardig om gedien te word nie (sic),” sê Lee in sy video.
Dié video is meer as 19 000 keer op Facebook gedeel en het tot by Van Heerden se broer, Mardo, uitgekom.
Mardo het egter Donderdag op Van Heerden se Facebook-blad geskryf dat hy “trots is om hom sy broer te noem”.
“Jy vind dit nooit nodig om jouself te probeer verdedig teen die publieke aanslae nie.”
Van Heerden het Vrydagoggend ’n klankgreep van sy stelling op sy Facebook-blad gedeel en geskryf: “Dit is wat ek op die lug gesê het. Ek staan by my stelling. Lukas 6:37.”
Hy het by navraag aan Netwerk24 gesê hy volstaan by sy kommentaar op Twitter en Facebook.
Talle luisteraars het Van Heerden ondersteun. Die akteur en televisieaanbieder Bouwer Bosch het hom ook by Van Heerden geskaar.
“Daar was meer judgement in Johan Frederik Lee se selfie stick-video as in Rian van Heerden se 15 sekonde lange opinie oor gays en gode,” het Bosch op Facebook gesê.
“Ons respekteer diversiteit, vryheid van spraak en verdraagsaamheid,” was Kevin Fine, stasiebestuurder van Jacaranda FM se enigste kommentaar. Hy wou nie verder uitwei of kommentaar lewer nie.
Wat Rian van Heerden gesê het:
Wat Johan Frederik Lee gesê het:
Rian van Heerden: ‘NGK, ek gee pad’